# A Peter és Irene Ludwig Alapítvány, (Peter und Irene Ludwig Stiftung Aachen)

képviseli: Dr. Carla Cugini, ügyvezető elnök

székhely: 52076 Aachen, Németország, Eupener Straße 281. valamint

# a Magyar Képzőművészeti Egyetem,

képviseli: Dr. Erős István, az Egyetem Rektora

székhely: 1062 Budapest, Magyarország, Andrássy út 69-71.

# meghirdetik az MKE Doktori Iskola hallgatói számára alapított, 2024. évre szóló

***PETER ÉS IRENE LUDWIG ALAPÍTVÁNY AACHEN KUTATÁSI ÖSZTÖNDÍJA***

# megnevezésű pályázatot.

1. **Általános tudnivalók**

A kutatási ösztöndíj 2023-tól 2025-ig 3 éven át, évente kerül kiírásra.

A kutatási ösztöndíjat a Doktori Iskola minden, az egyetemmel jogviszonyban álló, az oktatási félévre beiratkozott hallgatója megpályázhatja akkor, ha kutatási munkatervét aktív hallgatói jogviszonya alatt le tudja bonyolítani.

A kutatási ösztöndíj évente két doktorandusz hallgatónak adható.

A kutatási ösztöndíj hallgatónkénti összege évente 3.000,00 €. (utazási költségek nélkül). Az utazási költségeket a Magyar Képzőművészeti Egyetem támogatja.

Az utazási költség megpályázható az MKE Ludwig pályázattal párhuzamosan meghirdetett tanulmányi út útiköltséget finanszírozó ösztöndíj pályázatán, mely az útiköltséget a számlával igazolt tényleges kiadásnak megfelelően, de - két nyertes pályázóra vonatkozóan - maximum 150.000,00 Ft összegig téríti meg. Az összeg felosztásáról a pályázatok elbírálását követően a Kancellária dönt.

A pályázó a kiíráshoz mellékelt formanyomtatvány kitöltésével pályázik az utazási ösztöndíjra.

A pályázatokat bíráló bizottság értékeli és dönt az ösztöndíj odaítéléséről.

A bizottság tagjai a következőkből állnak:

- a Peter és Irene Ludwig Alapítvány vezetője,

- az egyetem doktori tanácsának három tagja,

- a Ludwig Múzeum Budapest egy képviselője,

- korábbi vendégprofesszor vagy a nemzetközi művészeti élet más elismert képviselője.

A Peter és Irene Ludwig Alapítvány az ösztöndíjasoknak, valamint az ösztöndíjasok által választott kutatási intézménynek igény esetén ajánlólevelet ad ki.

# A pályázatra benyújtandó anyaggal szemben támasztott tartalmi követelmények

1. A kutatási munkaterv koncepciója

A kutatási téma magyar, valamint angol vagy német nyelvű bemutatása.

A kutatás tervezett lépéseinek és a kutatási helyszín tartalmi összefüggéseinek leírása.

A pályázati szöveg magyar nyelvű terjedelme minimum 3, maximum 5 oldal legyen.

(DIN/A4-es oldal)

A pályázati szöveg angol vagy német nyelvű terjedelme minimum 3, maximum 5 oldal legyen. (DIN/A4-es oldal)

1. Magyar valamint angol vagy német nyelvű önéletrajz.

A magyar nyelvű önéletrajz terjedelme maximum 3 oldal legyen. (DIN/A4-es oldal) Az angol vagy német nyelvű önéletrajz terjedelme max. 3 oldal legyen. (A4-es oldal)

Digitális portfólió, a pályázó művészi tevékenységének vizuális bemutatása. A pályázó legfontosabbnak tartott munkái közül max. 5 munka bemutatása. Sorozatjellegű munkák egynek számítanak, bemutatott alkotóelemeik száma max.5 lehet.

1. Melléklet 1 / Utazási ösztöndíj

A pályázó a mellékelt formanyomtatvány kitöltésével pályázik az utazási ösztöndíjra, és nyilatkozik arról, hogy elfogadja a pályázat feltételeit. A formanyomtatványt e pályázati kiírás mellékleteként a Doktori Iskola minden aktív hallgatója e-mailben kapja meg, melyet kitöltve csatolnia kell a pályázati anyaghoz. (melléklet1\_utazási\_ösztöndíj)

A fent nevezett tartalmi követelmények betartása minden pályázó számára kötelező.

A követelmények be nem tartása a pályázati részvételből való kizárást vonja maga után.

# A pályázatra benyújtandó anyaggal szemben támasztott formai követelmények

A pályázati anyagot egy mappában, ZIP file-ba tömörítve kell a Doktori Iskola titkárságra küldeni. A ZIP max. 300 MB adatmennyiséget tartalmazhat.

A mappa és a ZIP file neve: palyazoneve\_2024\_Ludwig\_Stip

A ZIP csomagban lévő mappának a következő négy file-t kell magában foglalnia:

1. Az első file neve: 001\_palyazoneve\_H\_2024\_Ludwig

Ebben a PDF-ként elmentett fájlban kell szerepelnie a magyar nyelvű kutatási munkatervnek és a magyar nyelvű önéletrajznak.

DIN/A4-es oldal, álló formátum, szövegkeret: 26 cm x 17 cm, betűméret: 12 pont.

1. A második file neve: 002\_palyazoneve\_E\_2024\_Ludwig

vagy 002\_palyazoneve\_D\_2024\_Ludwig

Ebben a PDF-ként elmentett file-ban kell szerepelnie az angol E, vagy a német D, nyelvű kutatási munkatervnek és az angol vagy német nyelvű önéletrajznak.

DIN/A4-es oldal, álló formátum, szövegkeret: 26 cm x 17 cm, betűméret: 12 pont.

1. A harmadik file neve: 003\_palyazoneve\_portfolio\_2024\_Ludwig

Ez a file a pályázó öt legfontosabb munkáját tartalmazó portfólió, melyet állóképek esetében összefűzött PDF-ként elmentett file-ban,

mozgókép esetében Mp4 formátumban kell beküldeni.

Linkek csatolása lehetséges. (1 csatolt link, 1 munkának felel meg.

A linkek és file-ok együttesen nem mutathatnak be 5 munkánál többet.) Kérjük az egyenlő elbírálás érdekében homepage becsatolását mellőzni!

A portfólióhoz tartozó szövegek nyelve angol vagy német legyen!

A portfólión belül a munka adatainak (médiumának, anyagának, méretének, időtartamának, keletkezési évének) megadása kötelező.

1. A negyedik file neve: 004\_ palyazoneve\_melleklet1\_2024\_Ludwig

Ez a file az utazási ösztöndíj kérelmére vonatkozó pályázatnak, a pályázati kiírásban mellékelt kitöltött és aláírt változatát tartalmazza PDF formátumban.

A formai követelmények betartása minden pályázó számára kötelező. Követelmény az is, hogy a ZIP valamint az egyes fájlok megnevezése a fent leírt séma alapján történjen!

A követelmények be nem tartása a pályázati részvételből való kizárást vonja maga után.

# A pályázati anyag benyújtásának módja és határideje

A pályázati anyagot egy mappában, ZIP fájlba tömörítve, (a ZIP max. 300 MB adatmennyiséget tartalmazhat) a következő e-mail címre kell eljuttatni:

ludwig.palyazat@mke.hu

A pályázati anyag **beérkezésének határideje: 2024. november. 11. hétfő, 24:00 óra**.

# A késve, vagy más e-mail címre érkező pályázati anyagok nem vehetnek részt az elbírálás folyamatában.

# A beérkezett pályázatok elbírálása

A beérkezett pályázatokat és a pályázók névlistáját a Doktori Iskola titkársága a beérkezést követő 5 napon belül e-mailben eljuttatja a bírálóbizottság valamennyi tagjának.

A külső tag kiválasztása az Egyetem és a Peter és Irene Ludwig Alapítvány kölcsönös egyetértésével történik.

A bíráló bizottság tagjai a bírálatra átvett pályázatokkal, valamint a bírálat bonyolításával és egyéb részleteivel kapcsolatosan írásos nyilatkozatban vállalnak titoktartási kötelezettséget.

A bíráló bizottság tagjai a pályázatokat 2024. november 11. és november 20. között egymástól függetlenül áttekintik és értékelik. Az értékelés az 1 és 10 közötti skálán belüli pontozással történik. A bizottság tagjai a pályázóknak megítélt egyéni pontértéket felvezetik a pályázók névlistájára. Az értékelésekbe a pályázók betekintést nyerhetnek úgy, hogy csak a saját személyükre vonatkozó részt láthatják a bíráló személyének beazonosítása nélkül.

A bíráló bizottság 2024. november 20. és 30. között megtartandó ülésén megvitatja és elbírálja a pályázatokat, valamint meghozza a kutatási ösztöndíj odaítélésére vonatkozó döntését.

Az Egyetem a bíráló bizottság ülésének lefolyásáról magyar valamint angol vagy német nyelvű jegyzőkönyvet készít, mely a hallgatók számára adatvédelmi okokból nem nyilvános. Az egyetem a jegyzőkönyv német vagy angol nyelvű változatát eljuttatja a Peter és Irene Ludwig Alapítványnak.

# A nyertes pályázatok nyilvánosságra hozatala

A bíráló bizottság döntését az ülést követő 3 munkanapon belül nyilvánosságra hozza úgy, hogy az egyetem sajtófelelőse megosztja a hírt a tömegkommunikációs médiumokkal, valamint a két nyertes pályázó anyagát elérhetővé teszi az egyetem honlapján.

# A kutatás elindítása

Az egyetem vezetősége a projektmegbízottal együttműködve 2024. december folyamán lekéri a Peter és Irene Alapítványtól az ösztöndíjak pénzösszegét.

A nyertes pályázó a pályázati kiírás egyes számú mellékletében vállaltak alapján beszerzi a kutatást szolgáló utazáshoz szükséges menetjegyeket. (A számlát a Magyar Képzőművészeti Egyetem címére kell kiállíttatni.) Ezt követően a pályázó benyújtja a számlát a projektmegbízottnak visszatérítés céljából.

Ezzel egyidejűleg megkezdi a kutatást előkészítő szervezési teendők végrehajtását.

A nyertes pályázó a projektmegbízott közreműködésével írásban fordul a Peter és Irene Alapítványhoz és kéri az ajánlólevél kiadását.

Az ösztöndíjasok a kutatással kapcsolatban esetlegesen felmerülő váratlan kérdéseiket és indokolt kéréseiket a legrövidebb időn belül e-mailben juttatják el a projektmegbízottnak, aki haladéktalanul megkezdi a koordinálást, és minden rendelkezésére álló eszközzel törekszik a kérdések és kérések gyors megoldására.

# A kutatás lefolytatása

A kutatás időtartamát a téma és a helyszín összefüggésében a nyertes pályázók határozzák meg azzal a kikötéssel, hogy a nyerteseknek minimum kettő hetet el kell tölteniük az általuk választott kutatási helyszínen, ahol koncentrált kutatómunkát végeznek.

# A kutatás összegzése

A kutatási ösztöndíj befejeztével, de legkésőbb 2025. április 15.-éig az ösztöndíjasok kötelesek:

1. Egy kb. 5-10 oldal terjedelmű magyar valamint angol vagy német nyelvű írásos beszámolót készíteni, melyben bemutatják a kutatás eredményeit.

(DIN/A4-es méretű oldal, álló formátumú, 26 cm x 17 cm szövegkerettel, 12 pont

betűmérettel.)

1. A beszámolót a projektfelelős közreműködésével, a Peter és Irene Ludwig Alapítványnak postai és elektronikus úton elküldeni valamint a Doktori Tanácsnak

e-mail útján eljuttatni a következő e-mail címre: ludwig.palyazat@mke.hu

1. 2024. április-májusa folyamán az egyetem nyilvánossága előtt kutatási témájukról és a kutatás eredményeiről egy előadást tartani.

# Kommunikációs megállapodás

A Magyar Képzőművészeti Egyetem Doktori Iskolájának azon hallgatója, aki a *Peter és Irene Ludwig Alapítvány Aachen kutatási ösztöndíj-*át elnyeri, vállalja, hogy minden projekttel kapcsolatos nyomtatványon, weboldalon és egyéb közleményben utal a Peter és Irene Ludwig Alapítvány közreműködésére az Alapítvány logójának feltüntetésével.

1. **A beküldendő pályazati anyagot ellenőrző lista:**

A pályázati anyagot egy mappában, ZIP fájlba tömörítve kell beküldeni. A ZIP max. 300 MB adatmennyiséget tartalmazhat.

**A mappa és a ZIP fájl neve:** palyazoneve\_2024\_Ludwig\_Stip

A ZIP csomagban lévő mappának a következő négy fájlt kell magában foglalnia: 001\_ palyazoneve\_H\_2024\_Ludwig

002\_ palyazoneve\_E\_2024\_Ludwig vagy 002\_ palyazoneve \_D\_2024\_Ludwig 003\_ palyazoneve\_portfolio\_2024\_Ludwig

004\_ palyazoneve\_melleklet1 \_2024\_Ludwig

**A pályázat beküldésének címe: határideje:**

[ludwig.palyazat@mke.hu](mailto:ludwig.palyazat@mke.hu)  **2024. november 11. hétfő 24:00 óráig**

Budapest, 2024.10.08.

Salamon Gáspár, projektmegbízott Tayler Katalin, projektkoordinátor